《凉轩》
宋代·江泳

一轩新创足清凉，岸帻披襟暇日长。极目闲田虞舆芮，凝神虚室老兼庄。

檐牙高揭啄山色，簟角平舒约水光。料得北窗风更细，何妨笑傲比羲皇。

作者简介：（1124—1172） 宋衢州开化人，徙家江山，字元适，号西庄。弱冠有声庠序，应试不利，遂弃举业，从徐存游，传其学。诲人不倦，家贫来学者，且供其食。有《西庄题意》、《天籁编》等。